“Tichere eo ke e ratang haholo e ne e le bohale, empa bana bohle ba ne ba e hlompha. E ne e cheseha. Tichere ena e ne e bua ka matsoho, ebe e ntse e e-ea koana le koana ka tlelaseng. E ne e re kenyelletsa kaofela moqoqong. Haeba ho e-na le ntho eo u sa e utloisiseng, e ne e e hlalosa ka mamello ho fihlela u e utloisisa. Khafetsa e ne e re bolella hore e thabela lipotso tsa rōna. E ne e re lipotso ha li e thuse feela hore e bone moo re sa utloisiseng teng, empa li boetse li e thusa hore e be tichere e molemo. E ne e thahasella bana bohle. Liithuti tse ngata li ile tsa khetha ho tsoela pele ka thuto ea accounting—e leng thuto eo e neng e e ruta, ka mor’a hore li qete selemo feela li rutoa ke eona!”—Alana, Australia.